Antidot (drama)

Antidot (digayakan sebagai #ANTIDOT) merupakan siri drama cereka sains Malaysia 2014 arahan Kabir Bhatia terbitan Filmscape. Dibintangi oleh Nabila Huda, Nad Zainal, Kamal Adli dan Remy Ishak, ia mengisahkan tentang beberapa saintis pakar virus yang bersaing untuk menghasilkan penawar melawan virus yang boleh menyebabkan manusia mati dan bertukar menjadi zombi di Malaysia. Siri ini bersiaran di Slot Aksi TV3 dari 9 Disember 2014 sehingga 10 Mac 2015 menggantikan PLAN B.

Siri ini didapati melalui penstriman dalam talian di saluran YouTube rasmi TV3.

Sinopsis
Fatah, Frida, Alam dan Teja ialah empat pakar virus yang berusaha untuk menyelamatkan manusia daripada serangan virus zombi. Ianya bermula apabila kawasan di Lembah Klang diserang oleh penyakit misteri. Doktor dan pakar virus sendiri tidak dapat mengetahui virus apa yang merebak dan menjangkakan ianya virus yang baru dijumpai.

Pakar virus, Frida menyedari kesan daripada jangkitan ini ialah demam panas, halusinasi, paranoia atau tidak sedarkan diri dan akhirnya mereka yang dijangkiti boleh menjadi ganas, menyerang sesiapa sahaja di luar kawalan. Dalam suasana yang hiruk-pikuk dan tidak terkawal, pesakit menyerang antara satu sama lain.

Turut terkena jangkitan ini adalah suami kepada Teja. Teja meminta bantuan daripada Alam untuk menjaga anaknya Aini. Semasa ingin melawat suaminya di hospital, Alam cuai dan Aini terlepas dari pandangannya.

Pelakon

Pelakon utama
 Nabila Huda sebagai Teja
 Nad Zainal sebagai Frida
 Kamal Adli sebagai Alam
 Remy Ishak sebagai Fatah

Pelakon pembantu
 Redza Rosli sebagai Dr. Reza
 Bil Azali sebagai Kamil
 Nana Mohamed sebagai Mimi
 Wak D sebagai Mad Nor

Pelakon undangan
 Shahriza Mahmud sebagai Mak Cik Mona
 Cico Harahap sebagai Fido
 Putri Mardiana sebagai Rozana

Pelakon kanak-kanak
 Puteri Syasya sebagai Aini

Lihat juga
 Slot Aksi

Rujukan

Pautan luar
 

Drama Melayu 2014
Drama Melayu 2015
Rancangan TV3